BOSNA I HERCEGOVINA

FEDERACIJA BOSNE I HERCEGOVINE

ZENIČKO DOBOJSKI KANTON

GRAD ZENICA

JAVNA USTANOVA ”DOM ZA STARA LICA ZENICA" ZENICA

Upravni odbor

Br: 01-35-1-356/23

Zenica, 20.06.2023. godine

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije BiH”,broj: 12/03, 34/03 i 65/13), člana 29. Uredbe sa zakonskom snagom o ustanovama (“Službeni list RBiH”, broj: 06/92,08/93 i 13/94), 27., 28. i 29. Pravila Javne ustanove “Dom za stara lica Zenica ”Zenica broj: UO 01-35-229-1/21 i Odluke Upravnog odbora Javne ustanove “Dom za stara lica Zenica” Zenica, broj: UO 01-35-355/23 od 14.06.2023. godine, Upravni odbor u postupku izbora i imenovanja Direktora Ustanove, objavljuje:

**JAVNI KONKURS**

**za izbor i imenovanje direktora Javne ustanove “Dom za stara lica Zenica” Zenica**

Objavljuje se Konkurs za izbor i imenovanje direktora Javne ustanove “Dom za stara lica Zenica” Zenica, na mandatni period od četiri (4) godine.

**I OPIS POZICIJE**

Direktor Javne ustanove “Dom za stara lica Zenica” Zenica nadležan je i odgovoran: organizuje rad i rukovodi radom Ustanove; zastupa i predstavlja Ustanovu pred trećim licima; odgovoran je za zakonitost rada Ustanove; predlaže Upravnom odboru Ustanove mjere za efikasno i zakonito obavljanje djelatnosti radi kojih je Ustanova osnovana, predlaže Upravnom odboru unutrašnju organizaciju i sistematizaciju poslova, predlaže planove rada i razvoja; izvršava odluke Upravnog odbora, stara se o stručnom usavršavanju radnika; učestvuje u radu Upravnog odbora, ali bez prava odlučivanja; formira i imenuje stručne komisije i radna tijela za obradu određenih pitanja; odlučuje o pravima, obavezama i odgovornostima radnika iz radnog odnosa; podnosi Upravnom odboru izvještaj o svom radu, izvještaj o radu Ustanove i izvještaj o materijalno finansijskom poslovanju; vrši i druge poslove u skladu sa Zakonom.

**II OPĆI I POSEBNI USLOVI**

Kandidat koji aplicira za poziciju direktora Javne ustanove “Dom za stara lica Zenica” Zenica,

treba ispunjavati opće i posebne uslove, kako slijedi:

1. **Opći uslovi za imenovanje:**
2. da je stariji od 18 godina,
3. da je državljanin Bosne i Hercegovine,
4. da je zdravstveno sposoban,
5. da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od 3 godine prije objavljivanja upražnjenje pozicije,
6. da nije pod optužnicom Međunarodnog suda za ratne zločine u bivšoj Jugoslaviji (član IX.1. Ustava Bosne i Hercegovine),
7. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije BiH („Službene novine Federacije BiH“, broj: 12/03, 34/03 i 65/13),
8. da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršnih funkcija u smislu Zakona o sukobu interesa u organima vlasti Federacije BiH ("Službene novine Federacije BiH", broj: 70/08),
9. da nema privatni i finansijski interes u instituciji u kojoj se kandiduje,
10. da nije član upravnog odbora te javne ustanove,
11. da nije osuđivan za krivično djelo i za prekršaj nespojiv sa dužnošću u instituciji u koju se kandiduje pet godina od dana pravosnažnosti presude, isključujući vrijeme zatvorske kazne
12. da nije lice kojem je pravosnažnom presudom suda zabranjeno obavljanje aktivnosti u nadležnoj insitituciji u kojoj se kandiduje.
13. **Posebni uslovi za imenovanje:**

Za direktora Ustanove može biti imenovano lice koje, pored općih uslova ispunjava i posebne uslove:

* VSS, VII stepen stručne spreme, odnosno visoko obrazovanje prvog, drugog ili trećeg ciklusa Bolonjskog sistema studiranja sa ostvarenih najmanje 240 ECTS bodova, fakultet socijalnog rada ili drugog društvenog smjera,
* najmanje pet (5) godina radnog iskustva u struci nakon sticanja visoke stručne spreme, odnosno visokog obrazovanja,
* poznavanje rada na računaru,
* razvijene komunikacijske vještine,
* vještine rukovođenja i menadžmenta,
* da u pisanoj formi ponudi Program rada i razvoja Javne ustanove “Dom za stara lica Zenica” Zenica za period od četiri (4) godine, koji će biti predmet analize i ocjene u konkursnom postupku.

**III Potrebni dokumenti:**

Svojeručno potpisana prijava kandidata treba da sadrži kraću biografiju, adresu i kontakt telefon.

Uz potpisanu prijavu kandidati trebaju dostaviti:

1. diplomu o završenom visokom obrazovanju,
2. dokaz o traženom radnom iskustvu (potvrda iz koje se može utvrditi radno mjesto, tražena stručna sprema za radno mjesto i dužina radnog iskustva),
3. uvjerenje o državljanstvu (ne starije od 6 mjeseci),
4. izjavu kandidata ovjerenu od strane nadležnog organa o činjenicama nabrojanim u tačkama od 4. do 9. Općih uslova Konkursa (sve navedene izjave mogu biti tekstualno sadržane na jednom ovjerenom listu i ne smiju biti starije od datuma objave ovog Oglasa),
5. Program rada i razvoja Javne ustanove “Dom za stara lica Zenica” Zenica za period od četiri (4) godine, koji će biti predmet analize i ocjene u konkursnom postupku.
6. Poznavanje rada na računaru

Uvjerenja kojim se dokazuje ispunjenost općih uslova za imenovanje iz tačke 3., 10. i 11. dostavit će kandidat koji bude predložen za konačno imenovanje. Uvjerenja ne smiju biti starija od datuma objavljivanja Konkursa.

**Dokumenti koji se prilažu uz prijavu na Konkurs moraju biti originali ili ovjerene kopije.**

Konkurs za podnošenje prijava ostaje otvoren 15 dana od dana posljednjeg objavljivanja, a isti će biti objavljen u „Službenim novinama Federacije BiH“, dnevnom listu „Oslobođenje**“** i na web stranici Grada Zenica.

Neblagovremene, neuredne i nepotpune prijave neće se uzeti u razmatranje.

Kandidati koji ispunjavaju uslove Konkursa bit će telefonski i pismeno obaviješteni o mjestu i vremenu obavljanja intervjua.

Prijavu na Konkurs sa svim traženim dokumentima, potrebno je dostaviti lično ili preporučeno poštom na adresu:

**Javna ustanova “Dom za stara licaZenica“ Zenica,**

**Komisija za provođenje postupka izbora direktora**

**Javne ustanove “Dom za stara lica Zenica“**

 **Zenica**

**Crkvice 48A 72 000 Zenica,**

**sa naznakom:**

**“Prijava na Konkurs za izbor direktora - NE OTVARATI”**